Losing Alice

Losing Alice () 2020ko israeldar telesaila da, Sigal Avinek Hot 3entzat egina.

 Sinopsia 

Alice zinema zuzendaria da; bere film berrirako prestaketa lanetan dabil, baina ezin dio ihes egin beldurren eta zalantzen mamuari. Amatasun arduren ondorioz krisi pertsonal eta profesional batean murgilduta, nekea eta paranoia dira nagusi 48 urteko emakume horren bizitzan. Etxean eta kalean norbait zelatan daukala sentitzen du, eta horretan ez du batere laguntzen bere laneko giro toxikoak.

Sophie gidoigilea da arazoen iturburua, baina baita erakarpenarena ere. Alicek tren bidaia batean ezagutu du ustekabean, eta denbora gutxian sekulakoa bilakatu da harenganako obsesioa. 24 urteko neska gaztearen gidoi bat oinarri hartuta hasiko da pantaila handirako lan berri bat prestatzen, eta horrek zuzeneko eragina izango du bien egunerokoan.

Sophiek Aliceren etxea inbadituko du, fisikoki zein emozionalki, eta zuzendariaren pentsamendu oro baldintzatuko. Joko arriskatu batean barneratuko da Alice; fikziora eraman nahi dituen ideiak errealitateko munduan hasiko da.

 Aktoreak 
 Ayelet Zurer: Alice
 Lihi Kornowski: Sophie
 Gal Toren: David
 Shai Avivi: Ami
 Chelli Goldenberg: Tami
 Nova Doval: Keren
 Yossi Marshek: Tamir

 Erreferentziak 

 Kanpo estekak 

Kategoria:Israelgo telesailak
Kategoria:Hebreeraz egindako telesailak
Kategoria:Telesail dramatikoak